stanford-oval/wikipedia huggingface dataset:
אבנר בר חמא
גלריה > ייזום ואוצרות תערוכות קבוצתיות

הוי כנרת שלי, 'הגלריה ה’אחרת’, חולון. 2012
משתתפים: אן בן אור, סיגל אדלמן, אבנר בר חמא, חנה דוכן, איציק למבז, מרגריטה נאות, שולי נחשון, שמעון פינטו, אביגיל פריד, דבי קמפל.
T טריפ- -כון, ציור מופשט, 'ה'גלריה האחרת’, חולון.
משתתפים: אונגר-מדר מיכל, בן מאיר דנה, ברנר יפה, דמרי מורן, הגר אורנית, זילברפלד אביגיל, חיון רינת, מלוך שירן, סלם טל, עשוש בת אל, צ’קוטאי סמדר, שרעבי גפן.
אמנים מתייחסים לנושא כתנות האור, 'הגלריה האחרת’, חולון. 2012
משתתפים: עפרה אראל, אסתר בלוך, סיגלית בנאי, רעיה ברוקנטל, אבנר בר חמא, שוש גבעון, נחמה גולן, זיוה וויס, מיכל זיגדון, יותם יעקבסון, רינת כחלון, דבורה נחום, אביגיל פריד, אורית פרייליך, הילה קבר לניקוב, היידי שטרן,
כצל עובר תערוכת לזכרה של צפורה לוריא, 'גלריה הלל 17', 2009 ירושלים.
משתתפים: מיכה שמחון, סיגל אדלמן, אבנר בר חמא, נחמה גולן, נעמי גפני, אשר דהן, חיים מאור, בלו סימיון פיינרו, דבי קמפל, חוה ראוכר, רביבה רגב, פיליפ רנצר, אלי שבדרון.
גלו-יה,, גלריה הלל 17
משתתפים: רחל אהרן, סיגל אדלמן, אבנר בר חמא, חנה גולדברג, פנינה גפן, נעמי גפני, נרית זליגר, מיכה שמחון.
אימפרה-ציוניזם, גלריה הלל 17, ירושלים.
משתתפים: חנה דוכן, מרגריטה נאות, חיים סיטון.
מביעה אומר, גלריה הלל 17, ירושלים.
משתתפים: שושנה גבעון, מיכל דשן-דויטש, נעמי הולנדר, מיכל הלוי, בלה לוין, אסתר ליקסנברג-בלוך, ליאורה מזיג, דבורה נחום-שריג, ורד סלומון, רחל עזרא, אביגיל פריד, מירי רייך.
חלון אדום - הפוגה בשדרות, גלריה טובה אוסמן, תל אביב. 2008
משתתפים: רחל אהרן, אילנה הלפרין, ליאורה לוי.
יו"ש-עו"ש, הגלריה ה'אחרת', תל אביב. 2008
משתתפים: רות ארמוזה, עדי אשרת, אבנר בר חמא, סילביה בר-עם, נחמה גולן, נעמי גפני, חגי הלברטל, רות טל-כץ, אפרת בינה יוקל, יוסף כהן, יעקב לונסקי, חנה נוסבאום, דבי קמפל, יפעת שנלר.
תערוכת מורי המסלול לאמנות במכללת תלפיות, הגלריה ה’אחרת’, תל אביב, 2008
משתתפים: אבנר בר חמא, עדינה דילמוני, ירמי זנטון, צפורה לוריא, פרנס לרנר, מתי פישר, רזי פלדמן, חוה ראוכר, אלי שבדרון.
הוי, ארצי מולדתי 2007 בית האמנים, תל אביב. 2007
משתתפים: סיגל אדלמן, אברהם אילת, ציון אסולין, נחמה גולן, תמר גור אריה, אבנר בר חמא, בן דב קסטנבאום, סילביה ברעם, אביטל בר שי, חנה גולדברג, אשר דהן, חגי הלברטל, ירמי זנטון, יעקב חפץ, ז’אק ז’אנו, טליה טוקטלי, רות טל-כץ, טניה פרמינגר, בלו סמיון פיינרו, אודי צ’רקה, דבי קמפל, חוה ראוכר, יעל רובין ויפעת שנלר.
10+1 צל-מי-צב - עשרה צלמי עיתונות ואמן, מיצב בעקבות ההתנתקות, הגלריה ה’אחרת’, תל אביב. - 2006
משתתפים: ניר אליאס, אבנר בר חמא, יוני ויצמן, רונן זבולון, אורל כהן, יוראי ליברמן, אילן מזרחי, נדב ניוהויז, אוריאל סיני, אחיקם סרי, עמית שאבי, שאול שוורץ.
קיץ-קטיף, נווה דקלים, אוצרים: צפורה לוריא ואבנר בר חמא, 2005
משתתפים: חיה אסתר, גלי אריה, אבנר בר חמא, סילביה ברעם, נחמה גולן, יונה לוי-גרוסמן, דני דביר, מזלית חצרוני-טביב, טוביה כ”ץ, בלו סימיון פיינרו, חנה נוסבאום, דבי קמפל, טניה פרמינגר, חוה ראוכר, אבא ריצ’מן, נעמי שלו.
תערוכת מורי המסלול לאמנות במכללת תלפיות, הגלריה ה’אחרת’, תל אביב, 1997 בשיתוף עם האוצרת צפורה לוריא
משתתפים: אבנר בר חמא, הורית הרמן-פלד, ירמי זנטון, מאיה כהן-לוי, מתי פישר, חוה ראוכר, רביבה רגב.
הערות שוליים

↑  צאלה קוטלר-הדרי, ‏אבנר בר חמא על המחיר שמשלם האמן הימני, ועל מירי רגב, באתר גלובס, 1 בדצמבר 2018
1 2  פסק-דין בתיק ת"א 5211-08 - פסקדין, באתר www.psakdin.co.il
↑  טובה דדון, קריית-גת: העירייה חסכה, לוחות הזיכרון מתקלפים, באתר ynet, 26 באפריל 2007
↑  פסק-דין בתיק ת"א 5211-08 - פסקדין, באתר www.psakdin.co.il
↑  רקפת פלד, על עיריות ופסלים – על הגבול שבין זכויות יוצר הפסל לבין זכות העיריה בפסל שנרכש על ידה, באתר rcip, ‏07.08.2018
↑  יצירה סביבתית שהושמדה: זכויות היוצר | עו"ד זכויות יוצרים - אפלדורף ושות', באתר אפלדורף ושות' - עורך דין זכויות יוצרים | קניין רוחני | תובענות ייצוגיות | סימני מסחר, ‏2016-11-27
↑  Yonatan Drori, החובה של העירייה לתחזק את הפסלים שהזמינה נגזרת מזכותו המוסרית של הפסל, באתר DWO, ‏2017-09-17
↑   קינן ראובני, "אבא שלי קיבל התראה שהולכים לרצוח אותו. פשוט נעלמנו תוך יום אחד, ברחנו בלי לקחת כלום", באתר TheMarker‏, 14 באוקטובר 2022
↑  זיו גלסברג, פסיקה: עיריית קריית גת תפצה פסל בגין פגיעה בזכותו המוסרית, פיטפוטנטים, 22 ביוני 2012
| --- | --- |
בקרת זהויות :  ICIA: 271943  NLI: 987007306891305171  GND: 1044560673  ISNI: 0000 0000 6978 5230  LCCN: no2013128491  ULAN: 500483510  VIAF: 98438756   WorldCat (עם VIAF): 98438756
תמה

ערך זה עוסק ברעיון מרכזי ביצירת אומנות. אם התכוונתם למשמעות אחרת, ראו .
תֵּמָה (בלטינית: Thema; מיוונית עתיקה: θέμα שמקורה במילה τίθημι (טיתמי) – "לשים במקום") היא נושא, מסר או רעיון מרכזי ביצירה אמנותית (בספרות, אמנות פלסטית, מוזיקה, אדריכלות וכיוצא בזה), במחקר, בדיון, או ברעיון. בספרות תמה היא רעיון או נקודת מבט מרכזית בסיפור שאפשר בדרך כלל לסכם במלה אחת (למשל מאבק, אהבה, בגידה). דוגמאות טיפוסיות לתמה מהסוג הזה הן קונפליקט בין היחיד לחברה, אהבה נכזבת, מרד נעורים, השאפתנות ומחירה, מוסר וצביעות.
התמה לרוב אינה מצוינת במפורש ביצירה, והיא ניתנת להסקה מבחינת הרעיונות השונים העולים מן היצירה.
ביצירה ספרותית

את התמה ניתן להסיק מבחינת השילוב בין העלילה, הרקע ומיקום העלילה, הדמויות (מהותן ואופיין) והקונפליקט ביצירה. התמה מהווה רקע לסיפור, וכולו מתבסס עליה ומשולב בה.
כך, לדוגמה, מחזהו של ויליאם שייקספיר "רומיאו ויוליה", המבוסס על ספרו של מטאו בנדלו "ההיסטוריה הטראגית של רומיאו ויוליה" מבוססים על תמות חוצות-תרבות של "הסכנות באי-ציות למשפחה/לחברה", "הסכנות העולות מחוסר יושר" ו"מורכבות הקונפליקט בין המוסר האישי לנורמה החברתית".
מרבית יצירות האמנות ויצירות הספרות מבוססות על תמות על-תרבותיות אלה, ולכן בני תרבויות שונות מסוגלים להבין ולהתקשר רגשית אל יצירות שנוצרו בתרבויות אחרות ובתקופות אחרות.
ביצירה ספרותית > טכניקות ספרותיות

ישנן מספר טכניקות ספרותיות המשמשות להדגשת התמה שבבסיס הסיפור:
ביצירה ספרותית > טכניקות ספרותיות > לייטוורטשטיל ולייטמוטיב

לייטוורטשטיל (מגרמנית: Leitwortstil) הוא שימוש מכוון במשפטים החוזרים על עצמם או במוטיב החוזר על עצמו - כך, לדוגמה, החזרה המצויה ב"אלף לילה ולילה" ומופיעה בראשית כל פרק ובסיומו מדגישה את התמה שבבסיס העלילה ומקשרת את הסיפורים השונים לתמת מסגרת אחת. ראו גם לייטמוטיב.
ביצירה ספרותית > טכניקות ספרותיות > מבנה תמטי

מבנה תֵּמָטִי (באנגלית: Thematic patterning; על פי האקדמיה ללשון העברית: מבנה נוֹשְׂאִי) הוא מבנה ספרותי בו נושא מרכזי חוזר ומופיע שוב ושוב ברכיבים וחלקים שונים במהלך העלילה או בתוך יסודות ספרותיים שונים של המלל. ובמלים אחרות זהו שימוש במוטיב מסוים החוזר באלמנטים שונים או באירועים שונים בעלילה. לדוגמה: מוטיב החוזר ונשנה בכל אחד מ"סיפורי אלף לילה ולילה" הוא "אומץ" וגם "נאמנות". מוטיבים אלה מהווים תמה בבסיס הסיפור, וביחד - תמה לאוסף כולו. לפיכך סיפורים אלו כתובים במבנה תמתי, שנושאיו הם אומץ ונאמנות.
תמות באדריכלות

תמה יכולה להיות רעיון הנמצא בבסיסו של מבנה אדריכלי מסוים או אף בבסיסו של תכנון אורבני אזורי. התמה משלבת בתוכה את הרעיונות השונים המרכיבים את המתחם ולרוב אינה גלויה על פניה.
לדוגמה: בניין בית המשפט העליון בירושלים, בנוי בסגנון האופייני לתקופת בית המקדש השני, אולם בבסיס המבנה שלוש תמות: הקשר ההיסטורי לירושלים, הקשר הרוחני לצדק - תמה של הצדק כפי שהוא מופיע בפסוקים שונים בתנ"ך, ותמה אוניברסלית של צדק. תמה זו משתקפת באלמנטים שונים של המבנה ומבחירת מיקום החלונות והעיטורים של המבנה, ומשפיעה על מראהו הכללי של המבנה ועל הסגנון בו נבנה. כך לדוגמה, חומת האבן החוצה את המבנה ובה שערים הבנויים בסגנון תקופת הבית השני מסמלת מחד את חומת ירושלים ואת הכותל המערבי (התמה ההיסטורית), את שערי העיר אליהם באו בתקופת התנ"ך לקבל צדק (התמה הרוחנית לאומית), ואת השערים הפתוחים כיום לכל המבקש צדק (התמה האוניברסלית), וכך לדוגמה גם אמת המים בחצר המבנה מסמלת את מקורה של ירושלים סביב מעיין הגיחון ואת נקבת חזקיהו (התמה ההיסטורית), את קו הצדק שהוא ישר (תמת הצדק בתנ"ך - התמה הלאומית), ואת הקו הישר המוליך למסקנה אחת צודקת (התמה האוניברסלית).
| סיפר |
| --- | --- | --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |  |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • מקגאפין • נקודת שיא • עימות • תת-עלילה • פלשבק/פלשפורוורד |  |
| רקע | דיסטופיה • אוטופיה • יקום בדיוני • יקום משותף • היסטוריה • היסטוריה בדיונית |  |
| תמה | מוטיב • לייטמוטיב • סאבטקסט • מוסר השכל |  |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |  |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • נובליזציה • סיפור קצר |  |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |  |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |  |
פורטל: ספרות
דירוג אשראי

דירוג אשראי למדינות על פי סטנדרד אנד פורס.
דירוג אשראי הוא ציון הניתן לאנשים פרטיים, חברות או מדינות, ומגדיר את יכולתם לפרוע הלוואות (באנגלית משמש המונח Credit rating לדירוג אשראי לחברות או מדינות, ו-Credit score לאנשים פרטיים). חישוב הדירוג, על ידי סוכנויות דירוג אשראי, מסתמך על היסטוריה פיננסית, מצב הנכסים וההון העצמי, והיקף ההתחייבויות שיש לגוף המוערך. דירוג האשראי משמש משקיעים לצורך הערכת סיכונים בנוגע ליכולת הפירעון של הגוף הלווה. ככלל ניתן לומר שככל שדירוג האשראי של גוף לווה גבוה יותר, כך התשואה שעליו להעניק למשקיעים נמוכה יותר, משום שהתשואה הנדרשת נמצאת ביחס הפוך לסיכון.
דירוג אשראי של חברות ומדינות

חברות ומדינות נוהגות ללוות כספים מציבור המשקיעים באמצעות הנפקה של איגרות חוב. דירוג האשראי של חברות ומדינות מתבצע בעיקר בהקשר של הערכת יכולת לפרוע איגרות חוב. דירוג האשראי מתבצע על ידי חברות המתמחות בניתוח כלכלי של חברות ומדינות. מנקודת המבט של משקיע, יש דמיון רב בין חברה למדינה, שכן לשתיהן מערכות כלכליות דומות מאוד מבחינת הפרמטרים הנמדדים:
היסטוריה כלכלית
התחייבויות
תחזיות צמיחה / רווחים
התנהלות כלכלית
קיימות מספר חברות בעלות מוניטין, העוסקות בקביעת דירוג אשראי של חברות ומדינות, ובהן סטנדרד אנד פורס, מודי'ס ופיץ'. החברות משתמשות בסולמות המגדירים את רמת הסיכון. בסולם, המיוצג על ידי אותיות ומספרים, קיימות דרגות שונות של מנפיקים. הדירוגים שנותנות שלוש החברות הללו דומים מאוד, בדרך כלל. מלבדן קיימות חברות דירוג אחרות במדינות שונות, אשר הערכותיהן יכולות להיות שונות בתכלית. כך, למשל, חברת הדירוג דגונג גלובל הסינית נותנת לארצות הברית דירוג של AA, ולגרמניה AA-.
הדירוג הגבוה ביותר לפי סולם סטנדרד אנד פורס ופיץ' הוא AAA, המייצג יכולת מעולה לפרוע את התשלומים בגין ההתחייבות בהשוואה למנפיקים אחרים. AA משמעו שיכולת המנפיק לפרוע את התשלומים היא הרבה מעבר לממוצע, וכן הלאה. בנוסף לדירוג עצמו, מקובל גם לפרסם "אופק" לדירוג. נתון זה חוזה שינוי של הדירוג בעתיד. אופק "שלילי" מהווה מעין "כרטיס צהוב", המציף בעיות ונותן הזדמנות לתיקון. אופק "יציב" מעיד כי לא צפוי שינוי בדירוג בעתיד הקרוב. אופק "חיובי" מראה כי יש אפשרות לשיפור הדירוג. ה"אופק" יכול להינתן לתקופה מוגבלת, ובתום התקופה הדירוג משתנה בהתאם.
דירוג אשראי של חברות ומדינות > דירוג סטנדרד אנד פורס

הדירוגים של סטנדרד אנד פורס הם:
AAA: יציבה ביותר, בעלת היכולת הגבוהה ביותר להחזיר את חובותיה.
AA: יציבה מאוד, בעלת יכולת גבוהה מאוד להחזיר את חובותיה. רמת סיכון רק מעט גבוה מ-AAA (כולל גם +AA ו-AA).
A: יציבה, בעלת יכולת גבוהה להחזיר את חובותיה, אך רגישה במידה מסוימות לשינויים במצב הכלכלי (כולל גם +A ו-A).
BBB: יכולה סבירה להחזיר את חובותיה, אך רגישה יותר למצב כלכלי בעייתי (כולל גם +BBB ו-BBB).
דירוג ספקולטיבי (ידועות גם כדירוג לא להשקעה)
BB: יכולה להחזיר את חובותיה בטווח הקצר והבינוני אבל עם חוסר ודאות משמעותי לגבי מצב עסקי, פיננסי וכלכלי בעתיד (כולל גם +BB ו-BB).
B: יכולה להחזיר את חובותיה כרגע אבל עם חוסר ודאות גדול לגבי מצב עסקי, פיננסי וכלכלי בעתיד (כולל גם +B ו-B).
CCC: חשופה כרגע לכשל פירעון ותלויה במצבים כלכליים חיוביים כדי לעמוד בהתחייבויות (כולל גם +CCC ו-CCC).
CC: קרובה מאוד לכשל פירעון. עוד לא כשלה בהחזר חוב, אך זה כמעט וודאי בקרוב (כולל גם +CC ו-CC).
C: קרובה מאוד לכשל פירעון עם צפייה להחזר סופי נמוך מאשר בדירוגים גבוהים יותר (כולל גם +C ו-C).
R: תחת פיקוח ממשלתי עקב מצב כלכלי.
SD: כשלה בהחזר חלק מהתחיבויותיה.
D: כשלה בהחזר חוב ו-S&P מאמינה כי לא תפרע את רוב או מכל ההתחייבויות. הדירוג במצב של פשיטת רגל.
NR: לא מדורג
דירוג אשראי של חברות ומדינות > דירוג פיץ'

הדירוגים של פיץ' הם:
| 0 | 1 | 2 |
| --- | --- | --- |
|  AAA: חברה/מדינה בעלת דירוג מושלם. יציבה ביותר ובאופן מעשי חסרת סיכון.  +AA: חברה/מדינה בעלת דירוג קרוב מאוד למושלם. יציבה ביותר. עם בעיות לא משמעותיות מבחינת סיכון.  AA: חברה/מדינה איכותית, בעלת סיכון גבוה יותר מאשר AAA.  -AA: חברה/מדינה איכותית, בעלת סיכון גבוה יותר מאשר AA.  +A: חברה/מדינה אשר תוצאותיה יכולות להיות מושפעות ממצב כלכלי במידה מועטה.  A: חברה/מדינה אשר תוצאותיה יכולות להיות מושפעות ממצב כלכלי.  -A: חברה/מדינה אשר תוצאותיה יכולות להיות מושפעות ממצב כלכלי באופן מוגבר. |  +BBB: חברה/מדינה במעמד בינוני, שכרגע תוצאותיה מניחות את הדעת ולמעלה מזה.  BBB: חברה/מדינה במעמד בינוני, שכרגע תוצאותיה מניחות את הדעת.  -BBB: חברה/מדינה במעמד בינוני, שכרגע תוצאותיה עדיין מניחות את הדעת, אך בסיכון מוגבר.  +BB: חברה/מדינה במעמד בינוני, אשר רגישה למצב הכלכלי מסביבה במידה מועטה.  BB: חברה/מדינה במעמד בינוני אשר רגישה למצב הכלכלי מסביבה.  -BB: חברה/מדינה במעמד בינוני, אשר רגישה למצב הכלכלי מסביבה באופן מוגבר.  +B: חברה/מדינה שמצבה הכלכלי מתנדנד.  B: חברה/מדינה שמצבה הכלכלית מתנדנד באופן משמעותי.  -B: חברה/מדינה שמצבה הכלכלי מתנדנד באופן משמעותי מאוד. |  +CCC: חברה/מדינה פגיעה ותלויה בסביבה כלכלית אוהדת במידה מסוימת.  CCC: חברה/מדינה פגיעה ותלויה בסביבה כלכלית אוהדת.  -CCC: חברה/מדינה פגיעה ותלויה בסביבה כלכלית אוהדת באופן מוגבר.  CC: חברה/מדינה פגיעה מאוד. השקעה ספקולטיבית.  C: חברה/מדינה פגיעה מאוד, על סף פשיטת רגל, אך כרגע ממשיכה לעמוד בהתחייבויותיה.  D: חברה/מדינה אשר אינה עומדת בהתחייבויותיה, ונראה כי לא תעמוד בהתחייבויותיה גם בעתיד.  NR: לא פורסם דירוג ציבורי. |
דירוג אשראי של חברות ומדינות > דירוג מודי'ס

הדירוגים של מודי'ס הם:
Aaa: חברה/מדינה איכותית ביותר. סיכון אפסי.
Aa1, Aa2, Aa3: חברה/מדינה איכותית מאוד. סיכון קטן מאוד.
A1, A2, A3: חברה/מדינה במעמד גבוה. סיכון קטן.
Baa1, Baa2, Baa3: חברה/מדינה במעמד בינוני. סיכון מתון. השקעה עם מידה מסוימת של אלמנטים ספקולטיבים.
Ba1, Ba2, Ba3: חברה/מדינה במעמד בינוני שהשקעה בה מוגדרת ספקולטיבית.
B1, B2, B3: חברה/מדינה שהשקעה בה נחשבת ספקולטיבית בסיכון גבוה.
Caa1, Caa2, Caa3: חברה/מדינה הנחשבת למסוכנת והשקעה בה נחשבת לבעלת סיכון גבוה מאוד.
Ca: השקעה שיש סיכוי מסוים שלא תהיה אבודה.
C: השקעה שיש סיכוי קטן מאוד שלא תהיה אבודה.
WR: דירוג מבוטל או מוקפא
NR: לא דורג
P: דירוג מושעה או בתהליך בדיקה
דירוג של מדינות נבחרות

להלן טבלת דירוג סטנדרט אנד פורס של מספר מדינות נבחרות. הנתונים נכונים לדצמבר 2022.
דירוג אשראי אישי בישראל

נושא דירוג האשראי האישי מוסדר בישראל על ידי חוק נתוני אשראי, התשע"ו-2016, שהחליף את חוק שירות נתוני אשראי, התשס"ב-2002. חוק זה מאפשר לגופים המלווים להעריך את מידת הסיכון שיש בהתקשרות עם אדם פרטי על ידי גישה למאגרי מידע האוספים מידע כלכלי על אנשים פרטיים. איסוף המידע מתבצע על ידי לשכות אשראי הפועלות ברישיון ובפיקוח בישראל. בישראל יש שתי לשכות אשראי המנפיקות דירוג:
לשכת האשראי לישראל מבית דן אנד ברדסטריט (Dun&Bradstreet), המציגה את הדירוג דרך אפליקציית קפטן קרדיט. טווח הדירוג נע בין 0-1000.
לשכת האשראי BDI שמנפיקה את הדירוג דרך האתר שלה בתשלום והטווחים נעים בין 350-850. לכל לשכה מודל סטטיסטי של הדירוג, שעל בסיסו מחושב הדירוג, אולם בשניהם הפרמטרים החשובים ביותר הם עמידה בהתחייבויות פיננסיות ושימוש נכון ומושכל באשראי. המידע שעל בסיסו מחושב הדירוג מגיע ממאגר נתוני אשראי של בנק ישראל, אליו מדווחים מקורות כמו כונס הנכסים הרשמי, ההוצאה לפועל, בנק ישראל, בתי משפט והבנקים. החוק מסדיר את נושא הפרטיות בנוגע לגישה למידע הנאסף. המידע הנאסף משמש את הגוף המלווה לצורך דירוג האשראי של הלקוח. אין בישראל דירוג רשמי. ניתוח המידע ואופן השימוש בו תלוי בגוף המלווה. מעלות ומידירוג הן שתי החברות שמדרגות גופים הנסחרים בבורסה לניירות ערך בתל אביב, לפי הזמנה מהגוף המדורג.
בשנת 2013 יזם המפקח על הבנקים תקנה המחייבת את הבנקים להעביר לכל לקוח תעודת זהות בנקאית, מסמך בו הבנקים יחשפו בפני הלקוחות שלהם את דירוג האשראי שלהם בבנק. הדירוג שהיה כבר קיים במערכות הבנקים, לא היה מוצג ללקוח. הרעיון מאחרי המהלך היה שהלקוח יוכל להציג מסמך זה לבנקים אחרים ויכול לקבל הלוואות בתנאים תחרותיים.
בשנת 2016 נחקק חוק נתוני אשראי שהחליף את החוק מ-2002. על פי החוק החדש ישמר גם מידע חיובי, מידע הכולל נתונים על הלוואות שנלקחו ונפרעו. מערכת נתוני אשראי החדשה, שבאחריות בנק ישראל, החלה לפעול באפריל 2019.
קטנאצ'ו

קטנאצ'ו
קטנאצ'ו (מאיטלקית: Catenaccio - בריח או מנעול) הוא מערך כדורגל שתכליתו הגנתית ובעזרתו הגיעו קבוצות איטלקיות להישגים נאים בזירה המקומית ובאירופה. הידועה והמצליחה ממיישמות השיטה הייתה אינטר מילאנו הגדולה של הלניו הררה בשנות השישים, שזכתה פעמיים ברציפות בגביע אירופה לאלופות.
השיטה

ביסודו של הקטנאצ'ו עומדת פילוסופית משחק הגנתית, המתמקדת יותר באי-ספיגת שערים מאשר בהבקעתם. כדי להשיג מטרה זו דוגלת השיטה בפריסתם של ארבעה שחקני הגנה בקו אחד השומרים אישית על שחקני ההתקפה של הקבוצה היריבה. מאחוריהם מוצב בלם אחורי, שתפקידו לחפות עליהם ולעצור שחקני התקפה שהצליחו להשתחרר משומריהם ולהתקדם אל עבר השער.
הבלם האחורי חופשי אמנם מחובת שמירה אישית (חופש שממנו נגזר הכינוי "ליברו"), אולם תפקודו במערך הקטנאצ'ו הוא הגנתי טהור, ואילו התכנים ההתקפיים-יצירתיים שיצקו לתפקיד זה שחקנים כפרנץ בקנבאואר הם מאוחרים יותר וזרים לקטנאצ'ו.
השמירה האישית אינה נחלתם של שחקני ההגנה בלבד, אלא גם של ארבעת שחקני הקישור, עליהם מוטלת השמירה על קשרי הקבוצה היריבה. את המשחק רווי השמירות האישיות תיאר רינוס מיכלס כ"כדורגל זוגות". בחוד המערך משחק חלוץ מרכזי בודד, בניגוד גמור למערכי הכדורגל שהיו נהוגים בעידן ההוא ואשר דגלו בשניים או שלושה חלוצים.
חלק בלתי נפרד מהקטנאצ'ו היו הפאולים הטקטיים הרבים, שנועדו לשבור את שטף משחקו של היריב.
היסטוריה

אף שהקטנאצ'ו מזוהה עם הכדורגל האיטלקי, שני המאמנים שתרמו יותר מכל לפיתוחו ולשכלולו היו קרל ראפאן האוסטרי והררה הארגנטינאי. ראפאן המציא את עמדת הבלם האחורי, שמשמש כבריח הנועל את ההגנה מאחור, ועל שמו נקראת השיטה. לשיטתו, אותה שיחקו הקבוצות שאימן בשווייץ - סרבט ז'נבה החל מ-1932 ונבחרת שווייץ ב-1937 - קרא ורו (verrou, מנעול בצרפתית). נבחרת שווייץ של ראפאן הגיעה להישגים יפים, ניצחה את אנגליה במשחק ידידות ואף הדיחה את גרמניה ממונדיאל 1938. אולם בגרסה מוקדמת זו עדיין שיחקו בהגנה שלושה שחקנים (מלבד הבלם האחורי) ולא ארבעה. היא הייתה טקטית והגנתית יותר ממה שנהוג היה קודם לכן, אבל היא עדיין לא הייתה נגטיבית כפי שעתיד היה הקטנאצ'ו להיות בגרסתו האיטלקית.
המאמן שייבא את השיטה לאיטליה היה נראו רוקו, שבאמצעות אימוץ המערך ההגנתי הביא את טריאסטינה הקטנה למקום השני המפתיע בליגה ב-1947. הוא המשיך להנהיג את השיטה גם בקבוצות שאימן לאחר מכן: פדובה בשנות החמישים ואחר כך מילאן.
הגרסה המוצלחת ביותר, הידועה ביותר, והשנואה ביותר על חובבי הכדורגל ההתקפי, הייתה זו שהנהיג הררה באינטר. אינטר הייתה זו שמשחקה התמקד כמעט לחלוטין בהגנה, שהוסיפה לקו האחורי את השחקן החמישי ושהרבתה לנצח משחקים בתוצאה המינימלית 1-0. הייתה זו קבוצה אפקטיבית שזכתה באליפויות ובגביעים, בזכות יכולתה להבקיע שער אחד, בדרך כלל בהתקפה מתפרצת, ואז "להרוג" את המשחק על ידי משחק מסירות סתמי בין המגנים והקשרים, כאשר בקו ההגנה האחרון ניצב הבריח הבלתי עביר.
צורת משחק זו הייתה אפקטיבית אך "אריות ליסבון" ניצחו אותה. שחקני סלטיק ומאמנם ג'וק סטיין, שהתמודדו מול אינטר בפורטוגל בגמר גביע האלופות 1967. בתחילה נראה היה שאינטר תצליח להוציא לפועל את תוכנית המשחק הרגילה שלה, כאשר עלתה ליתרון מוקדם מבעיטת עונשין כבר בדקה השמינית. אולם שחקני סלטיק הפעילו לחץ בלתי פוסק על שחקני ההגנה של אינטר כבר במחצית המגרש שלהם, זכו בכדורים בחזרה ולא הותירו שהות להגנה האיטלקית להתאושש ולפתח את משחק המסירות הרגיל שלה. המטווח הסקוטי הניב למעלה מארבעים בעיטות לשער אינטר, ושני שערים שהפכו את התוצאה על פיה.
זמן קצר לאחר המפלה בליסבון איבדה אינטר גם את האליפות והודחה מהגביע האיטלקי בידי קבוצה מהליגה השנייה. שקיעתה של אינטר וסוף דרכו של הררה במועדון, סימנו את ראשית קיצה של השיטה. הררה עצמו דבק בה בכל זאת, ובחר להטיל את האחריות לכישלון על ארמנדו פיקי (Picchi), ששיחק את התפקיד המכריע במערך, של הבלם האחורי.
השפעה

הקטנאצ'ו בצורתו המוגדרת לעיל עבר מן העולם, בין השאר כתוצאה מהפרכתו על ידי סלטיק ולאחר מכן על ידי קבוצות ששיחקו כדורגל טוטאלי. שני האלמנטים המשמעותיים ביותר בשיטה, תפקיד הליברו ושמירות אישיות, הלכו ונעלמו גם הם. אולם הרעיון שעמד מאחורי הקטנאצ'ו, תפיסת העולם ההגנתית-טקטית של משחק הכדורגל, שריר וקיים גם בכדורגל המודרני.
ההתנהגות הטקטית של קבוצות במצבים מסוימים, כגון המעבר להגנה לקראת סיום משחק כדי לשמור על יתרון, או בחסרון מספרי לאחר הרחקות, היא במידה רבה מורשתו של הקטנאצ'ו. עם זאת אין לכנות כל מערך או צורת משחק שלילית קטנאצ'ו.
הדגש ההגנתי והשימוש בפאולים טקטיים, הם אלמטניים של הקטנאצ'ו שנשארו מקובלים בכדורגל האיטלקי הרבה אחרי הררה. נבחרת איטליה של ג'ובאני טרפטוני, למשל, נשארה נאמנה להם גם בראשית המאה ה-21.
לקריאה נוספת

אנדי גריי וג'ים דרואט, Flat Back Four: The Tactical Game, הוצאת Reedswain, ‏ 2000.
הערות שוליים

↑  רינוס מיכלס, Team Building: Road to Success, Reedswain Inc., 2001, עמ' 41-42
הדוקטור (דוקטור הו)

הדוקטור (באנגלית: The Doctor) הוא הדמות הראשית בסדרת המדע הבדיוני הבריטית דוקטור הו (באנגלית: Doctor Who). הוא שייך לגזע אדוני הזמן והשתתף במלחמת הזמן, אשר בה נהרגו כל בני עמו. הדוקטור משתמש בכמה פעמים בשם מזויף שלו, "ג'ון סמית'".
את הדמות שיחקו עד כה חמישה-עשר שחקנים. ההתגלמות הנוכחית, המכונה "הדוקטור ה-15", מגולמת על ידי שוטי גטווה החל משנת 2023.
מידע רקע

דמותו של הדוקטור הייתה בתחילה אפופה מסתורין. כל מה שהיה ידוע עליו הוא שיש לו נכדה, סוזן, שנולדה "בזמן אחר ובעולם אחר", וששניהם יצאו לגלות. לדוקטור יש חללית שהיא גם מכונת זמן הנקראת 'טארדיס' והיא גדולה יותר מבפנים מאשר מבחוץ. הדוקטור המקורי היה רגזן וחמום מוח, אבל גם אינטליגנטי מאוד ורחמן, הוא תיעב רשע וברצון הושיט עזרה לזקוקים לו. בהמשך, כאשר החליף הדוקטור את גופו, גם אופיו השתנה בכל התחדשות.
במשך הזמן התגלה שהדוקטור שייך לגזע אדוני הזמן והגיע מהכוכב גאליפריי. הוא בעל שני לבבות, ויש בכוחו, כמו כל אדוני הזמן, לקום לתחייה מחודשת אחרי מותו. תכונה זו (התחדשות) הייתה דרושה כדי שיתאפשר להחליף את השחקן המקורי שגילם לראשונה את הדמות - זאת בשל מחלתו של השחקן ויליאם הארטנל. מאז שימשה תכונה זו הן שחקנים שביקשו לפרוש לפני שהתפקיד יפגע בקריירה שלהם, והן את מפיקי הסדרה שרצו להכניס "דם חדש" לסדרה על ידי החלפת הדמות שהכזיבה (כפי שקרה במקרה של הדוקטור השישי, קולין בייקר). על פי המידע שניתן בסדרה, אדון זמן יכול להתחדש 12 פעמים (בנוסף לגוף הראשון שלו), זאת אומרת שיהיו לדוקטור שלושה-עשר פרצופים. בספיישל חג המולד, שהיה הקדמה לעונה השמינית, אדוני הזמן העניקו לדוקטור מעגל התחדשות נוסף. הדוקטור ה-11 סיפר שהיו לו 11 פנים, ובנוסף היו גם את דוקטור המלחמה ואת ההתחדשות של הדוקטור ה-10 ששמר על פניו. עד עתה גילמו את הדמות שלושה-עשר שחקנים.
הדוקטור, בניגוד למלוויו, יודע בדרך כלל על אילו כוכבים הם נוחתים, וכאשר הם פוגשים ביצור כזה או אחר, גם אם הוא לא נראה בסדרה מעולם, הוא בדרך כלל יודע את שמו ואת סיפורו. אך בתקופת הדוקטור העשירי (דייוויד טננט), כאשר שאלו אותו שאלה מסובכת למדי, הוא נהג לענות במשפט: "Wibley Wobley, Timey Wimey stuff" (בעברית זה תורגם כ"חומר זמנני רוטטני").
בעונה התשיעית של הסדרה החדשה, אוסגוד מצליחה לגרום לדוקטור לחשוף את שמו, שמתברר לבסוף כ"באזיל", ולבסוף מתברר כשקר. בעונה העשירית של הסדרה החדשה, מיסי טוענת ששמו האמיתי של הדוקטור הוא "דוקטור הו" ולכן כולם מכנים אותו כך. הדוקטור לא אישר אך גם לא הכחיש.
הדוקטור מצויד במברג קולי רב-שימושי שניתן להפעילו כנשק, ככלי עזר ולעוד צרכים.
מידע רקע > משפחתו

משפחתו של הדוקטור ככל הנראה נהרגה במהלך מלחמת הזמן, יחד עם שאר אדוני הזמן, אך לפני מלחמת הזמן פוזרו רמזים שונים לגבי משפחתו. בעונות הראשונות של הסדרה, מלוותו של הדוקטור הייתה לא אחרת מאשר נכדתו, סוזן פורמן (קרול אן פורד). לא ידוע אם סוזן נהרגה במלחמת הזמן, מכיוון שבעונתה השנייה של הסדרה הדוקטור נטש אותה על כדור הארץ. בעונה הרביעית של הסדרה המחודשת, לדוקטור נולדה בת כתוצאה משכפול גנטי ששמה היה ג'ני. (ג'ורג'יה טננט), השחקנית שגילמה את ג'ני היא בתו של פיטר דייוויסון, אשר גילם את הדוקטור החמישי בסדרה הישנה, ואשתו של דייוויד טננט המגלם את הדוקטור ה-10 בסדרה המחודשת.
מידע רקע > דוקטור-דונה

דוקטור-דונה נוצר בעקבות משבר ביולוגי בין אדון זמן לבן אדם, במקרה הזה בין הדוקטור לדונה. בסוף העונה הרביעית, כאשר הדוקטור נורה בידי דאלק, הוא התחיל להתחדש. למרבה המזל, היד של הדוקטור (אותה איבד אותה בעונה השנייה וקפטן ג'ק הארקנס, אותו הכיר בעונה הראשונה מצא אותה והחזיר לו אותה בעונה השלישית) הייתה קרובה אליו והוא העביר את שארית אנרגיית ההתחדשות אל תוכה (היד היא כלי ביולוגי מתאים) כך שהוא ריפא את עצמו אך לא שינה צורה.
לאחר זמן מה נגעה דונה נובל ביד ואנרגיית ההתחדשות אשר התרכזה ביד התפצלה לשני צדדים - מצד אחד היא יצרה מהיד שכפול של הדוקטור, דמות שחציו אנושי וחציו אדון-זמן, ומצד שני היא הועברה לדונה, דבר שהפך אותה לדוקטור-דונה, חציה אדון-זמן וחציה בת-אדם. לבסוף, מאחר שכל הידע של אדוני הזמן עלול היה להרוג אותה, הדוקטור מחק את זיכרונה. במהלך ספיישל סוף הזמן כשהמאסטר הפך את כל אנשי כדור הארץ אליו, דונה התחילה להזכר בכל מה שהיה לה עם הדוקטור וכתוצאה מזה מוחה נשרף, היא התעלפה ושכחה הכל שוב.